作者：袁去华
词牌/韵律：贺新郎

paragraphs: 晓色明窗绮。
耿残灯、寒生翠幕，鸟啼人起。
一夜西园新雨过，细草闲花似洗。
漾澜影、柳塘春水。
闲昼双飞归来燕，正东风、漫漫吹桃李。
还是个，闷天气。
回廊小院帘垂地。
想连天、芳草萋迷，短长亭外。
愁到春来依然在，旧事浑如梦里。
又生怕、人惊憔悴。
楼上谁家吹长笛，向曲中、说尽相思意。
三弄处，寸心碎。